Document ID: /roh_data/filtered/swiss_laws_in_ROH.jsonl.gz/59

180.100

Lescha davart las collecziuns da leschas e davart il fegl uffizial (lescha da publicaziun, LPubl)

dals 19-10-2011 (versiun dals 01-01-2012)

Il cussegl grond dal chantun Grischun1),

sa basond sin l'art. 31 da la constituziun chantunala2), suenter avair gì invista da la missiva da la regenza dals 28 da zercladur 20113),

concluda:

1. Organs uffizials da publicaziun

Organs uffizials da publicaziun

Art.  1 1 Il chantun ha ils suandants organs uffizials da publicaziun:

a)

b)

c)

la collecziun uffiziala da leschas (CUL);

la collecziun sistematica da leschas (cudesch da dretg grischun, DG);

il fegl uffizial.

2. Collecziuns da leschas

2.1. COLLECZIUN UFFIZIALA DA LESCHAS

Cuntegn

Art.  2 1 La CUL è ina collecziun cronologica dal dretg chantunal e cumpara en il fegl uffizial.

2 En la CUL vegnan publitgads:

a)

la constituziun chantunala;

1) PCG 2011/2012, 266 2) DG 110.100 3) pagina 575 * tabellas da las modificaziuns a la fin dal relasch

1

180.100

b)

c)

d)

e)

f)

las leschas chantunalas;

las ordinaziuns dal cussegl grond;

las ordinaziuns da la regenza sco er ulteriurs relaschs legislativs d'autoritads chantunalas e d'instituts autonoms da dretg public;

cunvegnas interchantunalas legislativas ch'èn generalmain impegnativas;

relaschs legislativs d'auters organs interchantunals.

Publicaziun tras renviament

Art.  3 1 En cas motivads po la publicaziun avair lieu cun inditgar il titel sco er la referenza u la funtauna.

2.2. COLLECZIUN SISTEMATICA DA LESCHAS

Cuntegn

Art.  4 1 Il DG è ina collecziun rectifitgada dal dretg ch'è vegnì publitgà en la CUL; il DG è ordinà tenor domenas.

2 El vegn actualisà cuntinuadamain.

2.3. DISPOSIZIUNS CUMINAIVLAS

Publicaziun ordinaria

Art.  5 1 La publicaziun ordinaria dals relaschs e da las cunvegnas interchantunalas ha lieu en la CUL.

Publicaziun extraordinaria

Art.  6 1 En   cas   d'ina   urgenza   speziala,   per   segirar   l'effect   u   en   cas   da   circumstanzas extraordinarias po ina publicaziun avair lieu en la procedura extraordinaria:

a)

b)

c)

2 La publicaziun ordinaria sto vegnir prendida suenter uschè svelt sco pussaivel.

en l'internet;

tras la pressa, tras il radio e tras la televisiun;

cun agid d'auters meds adequats.

Publicaziun en las linguas uffizialas

Art.  7 1 La publicaziun ha lieu en las trais linguas uffizialas tudestg, rumantsch e talian. Las trais versiuns èn liantas da medema maniera.

Effects giuridics da la publicaziun

Art.  8 1 Tras ils relaschs e tras las cunvegnas vegnan las singulas persunas obligadas mo, sche lur publicaziun ha gì lieu tenor questa lescha.

2

180.100

Versiun decisiva

Art.  9 1 Decisiva è la versiun ch'è vegnida publitgada en la CUL. Sch'in text cumpara là mo cun il titel sco er cun la referenza u cun la funtauna, è decisiva la versiun, a la quala i vegn renvià.

2 La   versiun   decisiva   da   cunvegnas   interchantunalas   e   da   relaschs   legislativs d'organs interchantunals sa drizza tenor lur disposiziuns.

Furmas da cumpariziun

Art.  10 1 La   CUL   cumpara   en   furma   stampada   ed   en   furma   electronica.   La   regenza   po concluder da renunziar a la furma stampada4).

2 Il DG cumpara en furma electronica.

Rectificaziuns formalas

Art.  11 1 La chanzlia chantunala curregia en la CUL sbagls che midan il senn e formulaziuns che na correspundan betg al conclus da l'organ decretant.

Rectificaziuns ed adattaziuns nunformalas

Art.  12 1 La chanzlia chantunala curregia nunformalmain en il DG sbagls che na midan betg il senn.

2 Ella   adatta   nunformalmain   en   il   DG   indicaziuns   sco   designaziuns   d'unitads administrativas, renviaments, referenzas u scursanidas.

3. Fegl uffizial

Ediziun e cuntegn

Art.  13 1 Il chantun edescha il fegl uffizial dal chantun Grischun.

2 Quel cuntegna la CUL sco er publicaziuns uffizialas, en spezial dal chantun e da las vischnancas, e plinavant communicaziuns privatas.

3 La regenza fixescha la furma da cumpariziun5).

4 La regenza po excorporar la redacziun, la producziun e la vendita.

4. Disposiziun finala

Art.  14 1 Questa lescha è suttamessa al referendum facultativ6).

Referendum ed entrada en vigur

4) Cun CR dal 1. da fanadur 2014 dapi il 1. da schaner 2016 mo pli en furma electronica.

5) Cun CR dal 1. da fanadur 2014 dapi il 1. da schaner 2016 mo pli en furma electronica.

3

180.100

2 La regenza metta en vigur questa lescha7).

6)

Il termin da referendum è scadì ils 25 da schaner 2012. Entaifer quest termin n'èn vegnids inoltrads nagins referendums.

7) messa en vigur retroactivamain cun CR dals 31 da schaner 2012 per il 1. da schaner 2012

4

180.100

Tabella da las modificaziuns - tenor conclus

Conclus 19-10-2011

Entrada en vigur 01-01-2012

Element relasch

Modificaziun emprima versiun

Publicaziun en la CUL 
5

180.100

Tabella da las modificaziuns - tenor element

Element relasch

Conclus 19-10-2011

Entrada en vigur 01-01-2012

Modificaziun emprima versiun

Publicaziun en la CUL 
6